
סימן קכח
מצוות הדלקת נר חנוכה
1) מדוע צריך להדר במצוות הדלקת נרות חנוכה ? 
ת. משום שהמצווה חביבה על ה' מפני פרסום הנס שנעשה בו.
2). מה זוכה אדם המהדר במצוות הדלקת נרות החנוכה ? 
ת. זוכה לבנים תלמידי חכמים שנאמר "נר מצווה ותורה אור".
3) כמה נרות צריך להדליק מעיקר הדין, וכמה על פי ההידור ? 
ת. מעיקר הדין מספיק נר אחד בכל לילה, ונהגו להדר ולהוסיף בכל יום נר נוסף.
4) כמה חנוכיות צריך להדליק בכל בית ? 
ת. לפי מרן השולחן ערוך בכל בית מדליק בעל הבית חנוכייה אחת ופוטר את כולם. לפי האשכנזים כל אחד מבני הבית צריך להדליק חנוכייה בעצמו.
5) אדם עני שאין ביכולתו לקנות נרות חנוכה, מה יעשה ? 
ת. ימכור את בגדיו או ישכיר עצמו לעבודה תמורת נרות חנוכה נר אחד לכל יום.
6) אדם שיש ברשותו שמן המספיק ליום אחד, האם ידליק רק יום אחד או יחלק את השמן וידליק כמה ימים ? 
ת. ידליק רק ביום אחד ויקיים מצווה ביום הראשון, משום שאם יחלק את השמן לכמה ימים השמן לא יידלק כדי שיעור ונמצא מדליק לחינם.
7) אדם שיש ברשותו שמונה נרות לכל חג החנוכה, האם ידליק כל יום נר כמו מעיקר הדין או יהדר ויוסיף בכל יום עוד נר ? 
ת. ידליק לפי החיוב כל יום נר אחד, משום שאם יהדר לא יישארו לו נרות ביום הרביעי.
8) מה הדין אם בלילה השני נותרו לו שני נרות, כמה נרות ידליק ? 
ת. ידליק רק נר אחד כמו החיוב מעיקר הדין ולא שניים משום שאז גורע מהמניין של אותו לילה.
9) מי שיש לו ביום השמיני שמן המספיק ליותר מנר אחד אך לא לשמונה נרות שלמים, כיצד ידליק ? 
ת. ייתן בנר הראשון שמן המספיק לחצי שעה שזה חיוב מעיקר הדין, ואת שאר השמן יחלק בשאר הנרות של ההידור. 
10) אדם שיש ביכולתו לקנות או נר חנוכה או נר שבת איזה נר יקנה ?
ת. נר שבת, משום שתדיר ושאינו תדיר, תדיר קודם. ואם יכל לקנות שני נרות ידליק אחד מהם לשבת ואחד לחנוכה, משום שמעיקר הדין מספיק בנר אחד לשבת וחנוכה.
11) אדם שיש ביכולתו לקנות או נר חנוכה או יין לקידוש מה יעדיף ?
ת. יקנה שמן לחנוכה משום שקידוש יכל לעשות גם על פת.
12) אדם שיש ביכולתו לקנות או נר חנוכה או יין להבדלה מה יקנה ? 
ת. יקנה  שמן לחנוכה משום שהדלה יכל גם לעשות באמירת "אתה חוננתנו".



סימן קכט
החייבים בהדלקת נרות חנוכה ודיני אכסנאי
13) האם נשים חייבות במצוות הדלקת נרות חנוכה, ומדוע ? 
ת. נשים חייבות במצווה משום שאף הן היו באותו הנס, מכל מקום כשבעל הבית מדליק, הנשים אינן מדליקות בפני עצמן.
14) אדם שצריך לצאת למקום רחוק ואינו יכל להיות בהדלקת נרות מה יעשה ? 
ת. ימנה את אשתו להדליק במקומו ויצא ידי חובה גם אם לא נמצא בבית בשעת ההדלקה.
15) מה הדין אם יודע שיחזור באותו יום מאוחר לבית ? 
ת. עדיין עדיף שימנה את אשתו להדליק בזמן – מייד בצאת הכוכבים, מאשר שהוא ידליק מאוחר בלילה.
16) בן הסמוך על שולחן אביו האם צריך להיות בבית בשעת ההדלקה כדי לצאת ידי חובה ? 
ת. לפי הספרדים שבעל הבית פוטר את כל הבנים הסמוכים על שולחנו, הבן לא צריך להיות בבית בשעת ההדלקה, לפי האשכנזים שכל אחד מבני הבית מדליק בעצמו הבן צריך להיות בבית או בפנימייה ולהדליק בעצמו.
17) אדם שאינו סמוך על שולחן אביו ומתארח בחנוכה אצל חברו כיצד ינהג ? 
ת. בעל הבית יקנה בפרוש לאורח חלק בשמן ובפתילות והאורח יצא ידי חובה בהדלקת בעל הבית.
18) אדם שאינו סמוך על שולחן אביו ומתארח בבית מלון כיצד ינהג ? 
ת. צריך להדליק נרות חנוכה בחדרו שבמלון בברכה.
19) אדם שלא היה  בביתו בלילה  הראשון ואשתו הדליקה עליו וברכה את כל הברכות, ובא להדליק בלילה השני, האם צריך לברך ברכת שהחיינו ? 
ת. יש אומרים שלא יברך ויש אומרים שיברך ונפסק להלכה שיברך.
20) האם חרש שוטה וקטן יכולים להוציא את בני הבית ידי חובה בהדלקת נרות חנוכה ? 
ת. לא, משום שחרש שוטה וקטן פטורים ממצוות הדלקת נרות חנוכה וכל שאינו מחויב בדבר – אינו יכל להוציא אחרים ידי חובה, אבל חרש המדבר ואינו שומע חייב בהדלקת נרות חנוכה כשאר בני אדם.
21) אלו נרות אפשר לתת לבניו הקטנים להדליק בחנוכה ?
ת. בנים שהגיעו לחינוך טוב לחנכם להדליק את נרות ההידור. בנים שלא הגיעו לחינוך ידליקו רק את נר השמש שאין בו קדושה.







סימן קל
מקום הדלקת נרות חנוכה
22) היכן מצווה להניח את החנוכייה ?
ת. על פתח ביתו מבחוץ.
23) באיזה צד בפתח מניח את החנוכייה ומדוע ?
ת. בצד שמאל, כדי שתהיה המזוזה מימין והחנוכייה משמאל ועליו טלית קטן, וכולו יהיה מוקף במצוות.
24) אם יש לו בחצר בבית היכן יניח את החנוכייה ?
ת.  בפתח החצר.
25) אדם שגר בדירה שהפתח שלה לא פונה לרשות הרבים, היכן יניח את החנוכייה ?
ת. סמוך לחלון הפונה לרשות הרבים.
26) מה הדין אם אין לו חלון שפונה לרשות הרבים או שגר בקומה גבוהה שהחלון גבוהה יותר מעשרים אמה מרשות הרבים ?
ת. מניח את החנוכייה בתוך ביתו.
27) באיזה גובה צריך להניח את החנוכייה לכתחילה ובדיעבד ?
ת. לכתחילה: בתוך עשרה טפחים מהקרקע. בדיעבד: אם הניח למעלה מעשרה טפחים יצא. 
28) באיזה מקרה יכל להניח מעל עשרה טפחים גם לכתחילה ?
ת. במקרה שמניח את החנוכייה בחלון ביתו הפונה לרשות הרבים.
29) מה הדין אם הניח את החנוכייה למעלה מעשרים אמה ?
ת. לא יצא גם בדיעבד, וצריך לכבות ולהדליק  שוב במקום כשר בלי ברכה.
30) כמה טפחים צריך להניח את החנוכייה מעל הקרקע ?
ת. שלושה טפחים, ואם הניחה בתוך שלושה טפחים יצא ידי חובה.
31) אדם שגר בדירה שיש בה שתי פתחים היכן ידליק את החנוכייה ?
ת.  אם הפתחים הם משתי צדדים  - ידליק שתי חנוכיות אחת בכל פתח, הטעם: מפני החשד שהרואים יראו רק פתח אחד ויחשבו שלא הדליק נרות חנוכה. אך יברך רק בפתח אחד. ואם שתי הפתחים הם מצד אחד – ידליק רק חנוכייה אחד משום שאין חשד של הרואים. 
32) האם מותר להדליק נרות חנוכה בבית ולאחר ההדלקה להניחם מחוץ לביתו ?
ת. אסור, משום שההדלקה צריכה להיות במקום הנחת החנוכייה, ואם עשה כך צריך לכבות את הנרות ולהדליק שוב במקום הנחתה בלי ברכה.
33) אדם שחולה מאוד ואינו יכל לקום ממיטתו, האם יכל להדליק נרות חנוכה סמוך למיטתו ומישהו אחר יעבירם למקום הנחתם ?
ת. אסור, אלא יצווה על אחד מבני ביתו שיברך וידליק במקומו וכך יצא ידי חובה.



סימן קלא
זמן הדלקת נרות חנוכה
34) מתי זמן הדלקת נרות חנוכה ?
ת. לכתחילה מדליקים נרות חנוכה מיד בצאת הכוכבים (שזה כרבע שעה לאחר שקיעת החמה) .
35) האם מותר להדליק נרות חנוכה לפני צאת הכוכבים ?
ת. ביום רגיל אסור, חוץ מערב שבת שאז מדליקים קודם שקיעת החמה מבעוד יום.
36) מה הדין אם הדליק נרות חנוכה לפני צאת הכוכבים ?
ת. אם הדליק לאחר פלג מנחה – יחזור וידליק בזמן המצווה ולא יברך על הדלקתו. אם הדליק לפני פלג המנחה – חוזר ומדליק בברכה בזמן המצווה.
37) מה הדין אם לא הדליק בצאת הכוכבים ?
ת. ידליק עד שתכלה רגל השוק שזה חצי שעה לאחר צאת הכוכבים, ואם לא הדליק, ידליק עד שיעלה עמוד השחר.
38) אדם שבא להדליק בביתו ומצא את בני ביתו ישנים, מה יעשה ?
ת. יעיר שניים מהם, ויש אומרים יעיר אחד שיחד איתו יהיו שניים – לפרסומי ניסא. ואם אינו יכל להעירם יכל לברך
39) מה הדין אם לא הדליק וכבר עלה עמוד השחר ?
ת. אינו יכל להדליק עוד באותו יום, ומכל מקום נכון להחמיר ולהדליק אחר עלות השחר בלי ברכה ושאר הלילות ידליק בברכה.
40) אם היו לפניו מצוות הדלקת נרות ותפילת ערבית כיצד ינהג ?
ת.  יתפלל תפילת ערבית קודם משום תדיר ושאינו תדיר – תדיר קודם (לפי הספרדים מתפללים ישר בקיעת החמה).
41) מה הדין אם לא התפלל ערבית עד לאחר צאת הכוכבים וחושש שמא עד שיתפלל יעבור חצי שעה מזמן צאת הכוכבים מה יעשה ?
ת. רשאי להקדים הדלקת נרות לפי תפילת ערבית.













סימן קלב
דין השמנים והפתילות לנרות חנוכה
42) אלו שמנים כשרים להדלקת נרות חנוכה ?
ת. כל השמנים כשרים להדלקת נרות חנוכה, מצווה מן המובחר להדליק בשמן זית, משום שבו היו משתמשים במנורת המקדש, ואם אין לו שמן זית ידליק בשאר השמנים.
43) מה יעשה אם אין לו שמן זית גם לנרות ההידור ?
ת. ידליק את הנר הראשון בשמן זית ואת שאר הנרות בשאר שמנים.
44) אם יש לו אפשרות לקנות שמן זית לנר אחד בכל לילה או נרות שעווה גם לנרות ההידור מה יעדיף ?
ת. עדיך לקנות נרות שעווה ולהדליק גם את נרות ההידור.
45) מה הדין אם היו לו נרות שעווה להדלקה ובאותו לילה הביאו לו לפתע נרות שמן ?
ת. אם עוד לא הדליק את נרות השעווה, יניחם וידליק בשמן זית במקומם. אם כבר התחיל לברך על נרות השעווה ידליק בנרות השעווה.
46) אלו פתילות כשרות להדלקת נרות חנוכה ?
ת. כל הפתילות כשרות להדלקת נרות החנוכה ומצווה מן המובחר להדליק בפתילות העשויות מצמד גפן או מחוטי פשתן.
47) האם אפשר לצאת ידי חובה בהדלקת נרות חנוכה במנורה חשמלית או בנרות הדלוקים באמצעות גז ?
ת. לא, נרות חנוכה צריכים להיות משמן ופתילה.
48) האם צריך להחליף בכל יום את פתילות החנוכייה ?
ת. מעיקר הדין לא צריך להחליף, ויש נוהגים להחמיר ולהדליק בפתילות חדשות בכל לילה זכר למנורה שהיו משתמשים בה בפתילות חדשות.

